Source: http://docplayer.fi/2296172-Rakennettujen-jokien-tutkimusohjelma-valiraportti-2010-2013.html
Timestamp: 2016-10-23 22:38:32+00:00
Document Index: 7120950

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Rakennettujen jokien tutkimusohjelma: väliraportti
Rakennettujen jokien tutkimusohjelma: väliraportti
Download "Rakennettujen jokien tutkimusohjelma: väliraportti 2010 2013"
1 Rakennettujen jokien tutkimusohjelma: väliraportti Toimittajat: Aki Mäki-Petäys, Pauliina Louhi, Panu Orell & Timo P. Karjalainen Riista- ja kalatalouden tutkimuslaitos, Helsinki 20142 Riista- ja kalatalouden tutkimuslaitoksen Rakennettujen jokien tutkimusohjelmaa ja sen eri osahankkeita ovat rahoittaneet useat eri tahot ja toimijat, joista keskeisimpien logot ovat näkyvillä tällä sivulla. Julkaisija: Riista- ja kalatalouden tutkimuslaitos Helsinki 2014 ISBN (Verkkojulkaisu) ISSN (Verkkojulkaisu) RKTL 20143 Kuvailulehti Tekijät Aki Mäki-Petäys, Pauliina Louhi, Panu Orell & Timo P. Karjalainen (toim.) Nimeke Rakennettujen jokien tutkimusohjelma: väliraportti Vuosi Sivumäärä ISBN ISSN ISSN (PDF) Yksikkö/tutkimusohjelma Tutkimus- ja asiantuntijapalvelut/rakennettujen jokien tutkimusohjelma Hyväksynyt Nina Peuhkuri, tutkimus- ja asiantuntijapalvelut Tiivistelmä Riista- ja kalatalouden tutkimuslaitos (RKTL) käynnisti Rakennettujen jokien tutkimusohjelman vuosiksi tukemaan rakennettuja jokia koskevaa päätöksentekoa. Tutkimusohjelman tavoitteena on tuottaa laadukasta ja sovelluskelpoista tietoa rakennettujen jokien kalakantojen elvyttämiseen ja hoitoon, sekä yhdistää eri tieteenalojen tuottamat tutkimustulokset kokonaisvaltaisen päätöksenteon tueksi. Tutkimusohjelmassa keskitytään erityisesti voimatalouskäytöstä, mutta myös muusta ihmistoiminnasta aiheutuneisiin muutoksiin jokien vaelluskalojen elinympäristössä. Iso osa tutkimusohjelman hankkeista painottuu suurimpiin padottuihin jokivesistöihin ja niiden vaelluskalojen meriyhteyteen. Osa hankkeista toteutetaan myös pienemmissä rannikkojoissa, koska niiden merkitys on tärkeä mm. uhanalaisten meritaimenkantojen säilyttämisen ja elvyttämisen kannalta. Lisäksi ohjelmassa on mukana joitakin sisävesien hankkeita, jotka kohdistuvat erityisesti järvilohen elvyttämiseen sekä kaupunkiympäristön vajaatuottoisiin tai tuottamattomiin virtavesiin. Tässä väliraportissa esitellään tiivistetysti tutkimusohjelman alkukautena (vuodet ) käynnissä olleet hankkeet sekä niistä saadut tämän hetkiset tulokset. Lisäksi väliraportissa luodaan lyhyt katsaus ohjelman loppukauden (vuodet ) toimintaan sekä tulevaisuuden haasteisiin. Väliraportin kirjoittamiseen ovat osallistuneet kaikkien osahankkeiden vetäjät sekä muut keskeiset henkilöt. Asiasanat Rakennetut joet, kalatiestrategia, vaelluskalakantojen elvyttäminen, kalatiet, kunnostukset, luonnonvarainen, istutukset, monitavoitearviointi, ekosysteemipalvelut Julkaisun verkko-osoite Yhteydenotot Aki Mäki-Petäys, Muita tietoja4 Sisällys Kuvailulehti 3 1. Johdanto 6 2. Toimintaympäristö Suomen joet ja niiden rakentamisesta aiheutuneet muutokset Kalaistutukset haittojen korjaamiseksi Virtavesikunnostukset haittojen korjaamiseksi Kalatiet osaksi elinympäristökunnostuksia ja haittojen korjaamista Kansalliset vesienhoitosuunnitelmat ja kalataloushallinto Kalatiestrategia Ohjelman organisointi, yhteistyö ja resurssit Keskeiset tulokset Vaelluskalojen palauttaminen ja kalatiet Valuma-alueen maankäyttö, uomakunnostukset ja kalakannat Vaelluskalojen palauttamisen yhteiskunnalliset ja taloudelliset edellytykset Tiedotus- ja julkaisutoiminta Tutkimusohjelman jatko ja tulevaisuuden haasteet Hankkeet: tutkimuskysymykset ja -tulokset Tutkimuskehikko A: Vaelluskalojen palauttaminen ja kalatiet Voidaanko järvilohen luontainen lisääntyminen palauttaa Ala-Koitajoella? Karjalan lohijoet LieToLoHi Toimivatko kalatiet? Innovatiivinen verkostoituminen ja modernit työkalut kalatiestrategian toteutukseen Kemi-Ounasjoen vaelluskalakantojen palauttaminen ja kalatiet Oulujoen vaelluskalakannat hoitomenetelmät ja niiden kehittäminen Suomenlahden taimen ja kalatiet Kymijoen vaelluskalakantojen elvyttäminen ja kalatiet Lohen vaelluspoikasten radiotelemetriaseuranta rakennetussa Iijoen vesistössä Virikekasvatuksen vaikutus lohismolttien selviytymiseen jokivaelluksesta Iijoen kalatiet Tutkimuskehikko B: Valuma-alueen maankäyttö, uomakunnostukset ja kalakannat Oulangan villi taimen yhteinen aarteemme Kainuun helmenkalastajat Uittoperattujen jokien kunnostusten vasteet kalakannoissa, pohjaeläimistössä ja jokien ekologisissa toiminnoissa 425 Kiintoaineen aiheuttamat biologiset ja fysikaaliset muutokset virtavesissä Virtaaman lyhytaikaissäännöstelyn kalabiologiset vaikutukset Tutkimuskehikko C: Vaelluskalojen palauttamisen yhteiskunnalliset ja taloudelliset edellytykset Monitavoitearviointi vaelluskalakantojen palauttamisen ja jokikunnostusten tukena Vaelluskalojen palauttaminen rakennetuille joille hyötyjen taloudellinen arvottaminen Ekosysteemipalveluista luontomatkailutuotteiksi: ekosysteemipalvelut vaelluskalajokien luonto- ja kulttuurimatkailun kehittämisessä 50 Kiitokset 52 Julkaisut 52 Liitteet 566 1. Johdanto Riista- ja kalatalouden tutkimuslaitos (RKTL) käynnisti Rakennettujen jokien tutkimusohjelman vuosiksi tukemaan rakennettuja jokia koskevaa päätöksentekoa. Tutkimusohjelman tavoitteena on tuottaa laadukasta ja sovelluskelpoista tietoa rakennettujen jokien kalakantojen elvyttämiseen ja hoitoon, sekä yhdistää eri tieteenalojen tuottamat tutkimustulokset kokonaisvaltaisen päätöksenteon tueksi. Tutkimusohjelmassa keskitytään erityisesti voimatalouskäytöstä, mutta myös muusta ihmistoiminnasta aiheutuneisiin muutoksiin jokien vaelluskalojen elinympäristössä. Iso osa tutkimusohjelman hankkeista painottuu suurimpiin padottuihin jokivesistöihin ja niiden vaelluskalojen meriyhteyteen. Osa hankkeista toteutetaan pienemmissä rannikkojoissa, koska niiden merkitys on tärkeä mm. uhanalaisten meritaimenkantojen säilyttämisen ja elvyttämisen kannalta. Lisäksi ohjelmassa on mukana joitakin sisävesien hankkeita, jotka kohdistuvat erityisesti järvilohen elvyttämiseen sekä kaupunkiympäristön vajaatuottoisiin tai tuottamattomiin virtavesiin. Tutkimusohjelman toteutumista on valvonut ohjausryhmä puheenjohtajanaan tutkimusprofessori Jaakko Erkinaro RKTL:sta sekä sihteereinään ohjelmapäällikkö Aki Mäki-Petäys RKTL:sta ja tutkijatohtori Timo P. Karjalainen Oulun yliopiston Thule-instituutista. Ohjausryhmän muina jäseninä ovat toimineet ylitarkastaja Jouni Tammi maa- ja metsätalousministeriöstä, ympäristöpäällikkö Jukka Muotka Energiateollisuus ry:stä ja Fortum Power and Heat Oy:stä, ympäristönhoitopäällikkö Timo Yrjänä Pohjois-Pohjanmaan ELY-keskuksesta, professori Timo Muotka Oulun yliopiston biologian laitokselta sekä professori Sakari Kuikka Helsingin yliopiston ympäristötieteen laitokselta. Tässä väliraportissa esitellään tiivistetysti tutkimusohjelman alkukautena (vuodet ) käynnissä olleet hankkeet sekä niistä saadut tämän hetkiset tulokset. Lisäksi väliraportissa luodaan lyhyt katsaus ohjelman loppukauden (vuodet ) toimintaan sekä tulevaisuuden haasteisiin. 67 Perusteet MIKÄ Tutkimusohjelma on Riista- ja kalatalouden tutkimuslaitoksen työjärjestyksen mukainen rakennettujen jokien kalatalouden kehittämistä varten asetettu tutkimusohjelma. Ohjelma toteutetaan vuosien aikana. Organisointi Tutkimusohjelma on kokonaisuus, joka toteutetaan tutkimuslaitoksen eri osaamisalueita hyödyntäen sekä sidosryhmäverkostojen kanssa erikseen sovittavalla yhteistyötavalla. Yhteiskunnan paine MIKSI Suomen rakennettujen jokien kalataloudessa on tapahtumassa suuri muutos. Vaelluskalojen palauttamishankkeet nähdään ympäristönhoidon kärkihankkeina, joissa kalateillä on keskeinen rooli osana elinympäristökunnostuksia ja rakentamisesta aiheutuneiden haittojen korjaamista. Suuri tiedontarve Muuttuvassa tilanteessa tarvitaan eri tieteenalojen tuottamaa monipuolista tietoa vaelluskalojen elinkierron eri vaiheisiin liittyvistä ongelmista ja niiden mahdollisista korjaustoimista. Yhteiskunta KENELLE Tutkimusohjelman tuloksia tarvitaan kalatalouden säädösvalmistelussa, hallinnollisessa päätöksenteossa sekä jokilaaksojen aluekehityksen ja ympäristön ja luonnonvarojen käytön ja hoidon edistämisessä. Talouselämä Rakennettujen jokien kalatalouden edistäminen ja vaelluskalojen palauttaminen hyödyttävät kalatalous- ja matkailuelinkeinoja. Päätehtävä MITÄ Tuotetaan tutkimustietoa kalatiestrategian toteuttamisen tueksi ja vaelluskalakantojen kestävän käytön edistämiseksi. Tavoite Selvitetään vaelluskalakantojen palauttamisen biologiset, ekotekniset ja sosioekonomiset edellytykset sekä kehitetään keinoja niiden palauttamiseksi. Toimintatapa Suunnittelu ja toiminta ovat avointa kokonaisvaltaista yhteistyötä koti- ja ulkomaisten asiantuntijoiden sekä sidosryhmäverkostojen kanssa. Tuloksista tiedotetaan aktiivisesti. Kuva 1. Rakennettujen jokien tutkimusohjelma, sen tavoitteet, sisältö ja kohderymät tiivistettynä. 78 2. Toimintaympäristö 2.1. Suomen joet ja niiden rakentamisesta aiheutuneet muutokset Suomen joet jaetaan niiden valuma-alueen koon perusteella erittäin suuriin (> km 2 ), suuriin ( km 2 ), keskisuuriin ( km 2 ) ja pieniin ( km 2 ) jokiin. Jokikilometreissä mitattuna kaikkien jokien yhteenlaskettu pituus on noin km, josta pienet ja keskisuuret joet kattavat noin 96 prosenttia. Erittäin suurten jokien (yhteensä 9 kpl; esimerkkinä Kymijoki ja Oulujoki) osuus on noin prosentti ja suurten jokien (yhteensä 150 kpl; esimerkkinä Porvoonjoki ja Simojoki) osuus on vajaa kolme prosenttia. Suurimmassa osassa jokivesistöjä elinympäristöjen kokonaisala ja vaihtelu ovat heikentyneet tai pienentyneet erilaisen ihmistoiminnan seurauksena. Luonnontilaisia tai rakentamattomia jokivesistöistä on vain kymmenesosa, kun kriteerinä käytetään vähintään 50 kilometrin mittaista luonnontilaista jokiosuutta, jonka yläpuolella ei ole patoa. Erityisen voimakkaasti rakentaminen on kohdistunut eteläiseen Suomeen ja erittäin suuriin jokiin, jotka luokitellaan koko Suomen osalta erittäin uhanalaisiksi luontotyypeiksi (Kuva 2). Kuva 2. Ympäristöhallinnon Hertta-tietokantaan kootut vesimuodostumat, joille on ehdotettu kalankulkua helpottavia toimenpiteitä vuosille [47]. 89 Jokiluonnon rakentamiseen luetaan mukaan voimalaitosten ja patojen rakentaminen, jokien säännöstely ja tulvasuojelu sekä ruoppaukset ja uittoperkaukset. Niistä aiheutuneet haittavaikutukset ovat kohdistuneet vaihtelevasti jokiympäristöjen geomorfologiaan, hydrologiaan, veden laatuun, eliöstöön ja maisemaan. Rakentamisen ja säännöstelyn ekologiset vaikutukset muodostavat moniulotteisen vaikutusten verkon, jossa tietty vaikutus voi olla joko suoraa seurausta toimenpiteestä tai se voi välittyä yhden tai useamman vaikutustason kautta. Viime vuosikymmeninä suomalaisissa rakennetuissa joissa on tapahtunut ja lähitulevaisuudessa tulee tapahtumaan merkittäviä muutoksia, kuten esimerkiksi erilaiset kalatiehankkeet, uittosääntöjen kumoamiset ja vesienhoitosuunnitelmat. Näiden suorien seurausten ja kerrannaisvaikutusten arviointi edellyttää moniulotteista toimintojen tarkastelua. Rakennetun jokivesistön kalayhteisöjen biologiset vuorovaikutukset eivät vastaa luonnontilaa. Voimalaitosrakentamisesta, virtaamien säännöstelystä ja uittoperkauksista ovat kärsineet eniten koskijaksot, jotka ovat jokien keskeisiä ekologisia tuotantoympäristöjä. Kalakantojen hoidon ja elinympäristön kunnostusten lähtökohtana on tunnettava vesirakentamisesta aiheutuneet muutokset jokivesistöissä. Samalla on ymmärrettävä, että osa muutoksista rajoittaa pysyvästi vesistön toimintaa ja vain osaan voidaan kunnostus- ja hoitotoimenpiteillä vaikuttaa. Nämä reunaehdot on otettava huomioon, kun tähdätään jokien biologisten prosessien ja ekosysteemien säilyttämiseen sekä mahdolliseen palauttamiseen. Rakennettujen jokivesistöjen kalataloudellisissa hoito- ja kunnostustoimissa on yleensä kyse luonnon ja ihmistoiminnan välisen suhteen ja sen toimivuuden optimoinnista. Kalakantojen osalta vesirakentamisesta on aiheutunut eniten haittaa vaelluskalakannoille kuten lohelle, taimenelle, siialle, ankeriaalle ja nahkiaiselle. Esimerkiksi Itämeren lohen lisääntyvät luonnonkannat ovat vähentyneet noin sadasta vajaaseen kolmannekseen pääosin jokien patoamisen seurauksena. Lisäongelmia ovat aiheuttaneet jokiympäristöjen ja vedenlaadun heikkeneminen sekä liikakalastus. Ongelmat kasvavat ja kasaantuvat, kun useampi tekijä vaikuttaa yhtäaikaisesti. Käänteisesti ajateltuna ongelmat myös vähenevät sitä tehokkaammin, mitä monipuolisemmin niitä yritetään korjata. Koska erilaisten ongelmien merkitys ja mahdollinen tärkeysjärjestys vaihtelevat eri vesistöissä ja kalojen elinkierron eri vaiheissa, niiden kokonaisvaikutukset tulee hahmottaa vesistökohtaisesti, jotta kalakantojen elvyttämiseen tai palauttamiseen tähtäävät toimenpiteet olisivat mahdollisimman tuloksellisia Kalaistutukset haittojen korjaamiseksi Suomessa yleisin tapa kompensoida vesirakentamisen aiheuttamia haittoja on ollut kalojen istuttaminen. Pääosa istutuksista on velvoiteistutuksia, jotka ympäristö- ja vesilain mukaisessa lupapäätöksessä on määrätty vesistön kuormittajalle, rakentajalle tai säännöstelijälle vähentämään kalastolle tai kalastukselle aiheutuvia haittoja. Näillä kalastusta tukevilla kompensaatioistutuksilla ei kuitenkaan voida parantaa heikentyneiden elinympäristöjen tilaa. Sellaisissa tapauksissa, joissa istutettavat, vesistölle mahdollisesti vieraat kalalajit tai -kannat huonontavat vesistön luontaisen kalaston elinmahdollisuuksia, istutukset voivat jopa heikentää vesistön ekologista tilaa. Toisaalta, esimerkiksi virtavesien kunnostamisen ja kalateiden rakentamisen jälkeen, istutukset ovat yleensä välttämättömiä ainakin sen aikaa, kunnes luontainen elinkierto on lähtenyt käyntiin. Vesistön ekologisen tilan voidaan katsoa parantuneen, jos istutuksilla tavoitellaan vesistössä aiemmin esiintyneiden kalalajien tai -kantojen luontaisen lisääntymisen vahvistamista tai kompensoidaan vesistön käytön tai kalastuspaineen aiheuttamaa luontaisen kalakannan heikentymistä. 910 2.3. Virtavesikunnostukset haittojen korjaamiseksi Kalaistutuksiin verrattuna elinympäristöjen kunnostustoimia pidetään ekologisesti mielekkäämpänä kalakantojen hoitomuotona, koska haittojen jatkuvan kompensoinnin sijasta niiden avulla pyritään pysyvästi poistamaan itse ongelman aiheuttaja tai ainakin lieventämään sen haittavaikutuksia siinä määrin, että kalakantojen luontainen elinkierto olisi mahdollista. Viime vuosisadan lopulla uiton loppuminen Suomen jokivesissä johti uittosääntöjen kumoamisiin ja kunnostusvelvoitteisiin, minkä seurauksena maassamme on toteutettu laajoja virtavesien elinympäristökunnostuksia. Niiden tavoitteena on ollut jokiuomien koskialueiden palauttaminen perkausta edeltäneeseen tilaan sekä samalla lisätä kalataloudellisesti arvokkaille kalalajeille sopivien kutu- ja poikastuotantoalueiden määrää. Viime aikoina joissakin yksittäisissä vesistöissä on jokien pääuoman koskikunnostusten lisäksi toteutettu valuma-aluekunnostuksia, jolloin tarkoituksena on ollut vähentää valuma-alueiden maankäytöstä aiheutuvia ongelmia, kuten kiintoaineen huuhtoutumista sekä luonnollisesta rytmistä poikkeavia voimakkaita virtaamavaihteluja. Koska erilaiset kunnostustoimet ja niihin monissa tapauksissa kytkeytyvät kalaistutukset vaativat usein mittavia taloudellisia resursseja, on tärkeää selvittää niiden vaikutuksia kalakantojen tilaan tieteellisesti luotettavilla seuranta- ja arviointimenetelmillä. Tämä mahdollistaa myös käytettävien menetelmien kehittämisen Kalatiet osaksi elinympäristökunnostuksia ja haittojen korjaamista Vaikka nykyisin vaelluskalojen ja muiden vesieliöiden vapaan liikkumisen turvaaminen on yksi vesienhoidon keskeisistä tavoitteista, padotut joet sekä niihin tarvittavat kalatiet jäivät aiemmin virtavesikunnostuksien toteutuksessa usein vähäiselle huomiolle. Yksi keskeisimmistä syistä on ollut kalateihin liittyvät taloudelliset kustannukset. Koska kalateiden rakentaminen suuriin padottuihin jokiin on pitkäaikainen ja kallis prosessi, kalatiehankkeiden toteuttaminen ei ole ollut mahdollista pelkästään valtion varoilla. Rakentamiskustannusten lisäksi ennen rakentamispäätöstä on pitänyt pystyä sopimaan myös kalatien käytöstä ja ylläpidosta aiheutuvien kustannusten hoidosta. Suomessa taloudellisten seikkojen lisäksi kalatievastaiseen ajatteluun on ainakin osittain vaikuttanut tutkimustiedon vähäisyys kotimaisten kalateiden toimivuudesta. Lisäksi taustalla ovat vaikuttaneet myös vesistön eri käyttäjäryhmien ristiriitaiset edut ja arvostukset sekä erilaiset näkemykset luonnonvarojen käytöstä ja kalateihin liittyvistä riskeistä. Suomen rannikkoalueelle laskeviin jokiin on rakennettu 1980-luvulta lähtien kolmisenkymmentä kalatietä. Näiden lisäksi joitakin kalateitä on rakennettu myös sisämaan kohteisiin. Yleisesti ottaen kalateiden toimivuudesta on olemassa suhteellisen vähän ja osin erisuuntaista tietoa. Ennen voimalaitosrakentamista merkittävinä luonnonlohijokina tunnettujen Kymijoen, Kemijoen ja Oulujoen osalta on kuitenkin todettava, että parhaimmillaan niiden alaosalle rakennettujen kalateiden kautta on noussut useampia satoja lohikaloja vuodessa. Nämä myönteiset kokemukset ovat vaikuttaneet myöhemmin syntyneisiin kalatiehankkeisiin. Osaltaan taustalla vaikuttaa myös huoli Itämeren luonnonlohikantojen tilasta, jota viime vuosina on heikentänyt merelle vaeltavien poikasten kuolleisuuden jyrkkä kasvu. Koska voimalaitosjokien patoamattomilla yläosilla on usein merkittäviä määriä lohen poikastuotantoon soveltuvia alueita, näistä joista voisi parhaimmillaan tulla huomattava lisäresurssi Itämeren lohen luonnontuotantoon. Kalataloudellisten tekijöiden lisäksi kalatiehankkeita on vauhdittanut yhteiskunnallinen paine yhteisöjen ja yksilöiden arvojen muuttuessa ja vapaa-ajan lisääntyessä. Arvojen muuttuessa myös suhtautuminen vesistöihin ja vesistörakentamisen vaikutuksiin on muuttunut. Yhä useammat odottavat 1011 nykyisen voimatuotannon haittojen minimoimista kaikin mahdollisin keinoin. Jokivarsissa vaelluskalojen palauttaminen näyttäytyy vahvasti myös oikeudenmukaisuuskysymyksenä. Sen odotetaan korjaavan nousutien katkaisuun liittyvän vanhan vääryyden ja kompensoivan riittämättömäksi koettuja korvauksia. Paikalliset asukkaat toivovat saavansa joen tuottamia palveluja ja arvoja takaisin, vaikka entisenlaisen lohijoen ei aina uskotakaan palaavan. Vaelluskalojen palauttamisen uskotaan lisäävän joen virkistysarvoa sekä jokivarren kuntien vetovoimaa asuin- ja lomanviettopaikkana. Lisäksi ennallistettujen jokiekosysteemien hyödyntäminen kalastus- ja luontomatkailussa on kasvussa Kansalliset vesienhoitosuunnitelmat ja kalataloushallinto Euroopan unionin vesipuitedirektiivin kansallisissa vesienhoitosuunnitelmissa valtakunnallisesti ja alueellisesti merkittäväksi vaelluskalavesistöiksi katsotaan sellaiset vesistöt, joiden nykyiset tai aiemmin esiintyneet vaelluskalakannat luonnossa lisääntymällä tuottavat tai ovat aiemmin tuottaneet valtaosan kyseisten vaelluskalakantojen syönnösalueiden emokaloista. Ympäristöministeriön mukaan ympäristötavoitteen saavuttaminen näissä vesistöissä edellyttää, että niissä on tehty teknis-taloudellisesti toteuttamiskelpoiset toimenpideyhdistelmät, joilla voidaan saada aikaan vesistöalueelle vaelluskalojen kestävä ja luontaisesti lisääntyvä vaelluskalakanta. Esimerkiksi energiatuotantoa varten padotut Kemijoki ja Iijoki luetaan niiden merkittävään vaelluskalojen tuotantopotentiaaliin perustuen merkittäviksi vaelluskalavesistöiksi, mutta tällä hetkellä niiden ekologinen tila luokitellaan tyydyttäväksi vesieliöiden estyneen kulun vuoksi. Tästä syystä niihin ehdotetaan vesienhoitosuunnitelmissa kalateiden suunnittelua ja toteuttamista hyvän tilan saavuttamiseksi Kalatiestrategia Kansallinen kalatiestrategia valmisteltiin laajapohjaisen kehittämisryhmän toimesta maa- ja metsätalousministeriön johdolla vuosina Valtioneuvosto hyväksyi maa- ja metsätalousministeriössä valmistellun kansallisen kalatiestrategian maaliskuussa 2012 [48]. Toteutuksesta on päävastuussa maa- ja metsätalousministeriö. Strategia ohjaa kalateiden rakentamista aina 2020-luvun lopulle saakka. Strategiassa listataan myös ELY-keskusten kalatalousviranomaisen esittämät 55 kalatierakentamisen kärkikohdetta kalojen vaellusmahdollisuuden palauttamiselle (Kuva 3). Kalatiestrategian tärkeimpänä tavoitteena on uhanalaisten ja vaarantuneiden vaelluskalakantojemme elinvoimaisuuden vahvistaminen. Tavoitteen saavuttamisessa kalatiet ovat yhtenä keskeisenä osana, jolloin toiminnan painopistettä siirretään istutuksista kalojen luontaisen lisääntymiskierron ylläpitämiseen ja palauttamiseen. Tavoitteet pyritään saavuttamaan noudattamalla seuraavia toimintalinjoja: (1) Kalatiehankkeiden monitavoitteinen arviointi ja priorisointi, (2) Yhteistyön lisääminen ja rahoituksen järjestäminen, (3) Velvoitehoidon suuntaaminen kalojen luontaista elinkiertoa tukevaksi, (4) Kalojen kulun ja lisääntymisen huomioiminen säännöstelykäytäntöjen kehittämisessä, (5) Kalastuksen säätelyn kehittäminen kalan kulun turvaamiseksi, (6) Tutkimuksen ja seurannan lisääminen, ja (7) Muiden vaelluskalakantoja elvyttävien ja suojelevien toimenpiteiden toteuttaminen. 1112 Kuva 3. Alueellisten kalaviranomaisten vuonna 2011 nimeämät kalojen vaellusyhteyden palauttamisen kärkikohteet ja RKTL:n merkittävimmiksi arvioimat jokivesistöt vesienhoitotyössä voimakkaasti muutettujen vesimuodostumien joukosta. Tärkein vaellusyhteyden palauttamisesta hyötyvä kalalaji on ilmaistu värikoodilla [48]. 3. Ohjelman organisointi, yhteistyö ja resurssit Tutkimusohjelman kokonaisuutta koordinoi RKTL. Tutkimusaloittain ja aihepiireittäin ohjelma on jaettu kolmeen tutkimuskehikkoon (A-C, Kuva 4), joiden toiminnasta vastavat yhteistyössä RKTL (kehikot A-B) ja Oulun yliopiston Thule-instituutti (kehikko C). 1213 TEKNIIKKA SOSIO- EKONOMIA RKTL:n työraportteja 13/2014 RAKENNETTUJEN JOKIEN TUTKIMUSOHJELMA (A) VAELLUSKALAT JA KALATIET (B) VALUMA-ALUEEN MAANKÄYTTÖ, UOMAKUNNOSTUKSET JA KALAKANNAT Kuva 4. RKTL:n Rakennettujen jokien tutkimusohjelman rakenne. (C) VAELLUSKALOJEN PALAUTTAMISEN YHTEISKUNNALLISET JA TALOUDELLISET EDELLYTYKSET Yksittäiset tutkimushankkeet toimivat hankekehikkojen sisällä. Näistä osa tarkastelee tutkimusongelmia biologian, osa vesitekniikan ja osa sosiologian tai ympäristöekonomian näkökulmasta. Tällöin ongelmien ratkaisut pyritään löytämään kyseisen tieteenalan tutkimusmenetelmillä. Lisäksi osassa tutkimushankkeista tutkimusongelmaa lähestytään laajemmasta näkökulmasta, jolloin vastauksia kysymyksiin ja tarvittaessa vaihtoehtoisia ongelmien ratkaisuja haetaan kahden tai useamman tieteenalan tuottamista tutkimustuloksista (Kuva 5). BIOLOGIA Tutkimushanke Kuva 5. Tutkimusohjelma sisältää biologisia, teknisiä ja sosioekonomisia tutkimushankkeita sekä näiden erilaisia yhdistelmiä. Eri toimijoiden välisen yhteistyön lisäämiseksi tutkimusohjelman vahvuutena on ollut rakennettuihin jokiin ja vaelluskalojen palauttamiseen liittyvän tutkimustiedon laaja yhteiskunnallinen ja alueellinen kysyntä. Näistä tietotarpeista syntyneet verkostot eri tieteenalojen asiantuntijoiden sekä tutkimustiedon soveltajien kesken ovat mahdollistaneet taloudellisesti mittavien yhteistutkimushankkeiden toteuttamisen. Erityisesti Pohjois-Suomessa näihin aiheisiin liittyvät tutkimushankkeet ovat pohjautuneet RKTL:n, Oulun yliopiston, Suomen ympäristökeskuksen, ELY-keskusten ja Metsähallituksen tiiviiseen yhteistyöhön. Vastaavaa yhteistyöhankkeiden toimintamallia on alettu soveltaa tutkimusohjelman aikana myös muissa osissa maatamme, joissa laajamittaisia rakennettujen jokien tutkimus- ja selvityshankkeita ei aiemmin ole ollut. 1314 Yhteistyöverkostoista erityisen merkittävä on ollut vuonna 2010 perustettu rakennettujen jokien vaelluskalafoorumi, jonka toimesta on parannettu tiedonvälitystä ja vuorovaikutusta kehittämishankkeiden, vesivoimayhtiöiden, tutkimuksen sekä kalatalous- ja ympäristöviranomaisten välillä (http://www.ymparisto.fi/vaelluskalafoorumi). Foorumin puitteissa on suunniteltu ja ideoitu useita tutkimusohjelman tutkimushankkeita ja niiden rahoitusmahdollisuuksia. Koska vesirakentamiseen kytkeytyvät ongelmat ovat samankaltaisia eri maissa, tutkimusohjelmassa on verkostoiduttu myös ulkomailla toimivien tutkimustahojen kanssa. Kansainvälinen yhteistyö antaa pohjaa uusien Suomen olosuhteisiinkin soveltuvien innovaatioiden kehittymiselle. Esimerkiksi Norjassa meneillään olevan laajan tutkimusohjelman (Centre for Environmental Design of Renewable Energy, CEDREN) kanssa on tehty yhteistyötä mm. jokien vuorokausisäännöstelyyn liittyvissä tutkimuksissa. Monipuolista ja tiivistä yhteistyötä on tehty myös ruotsalaisten tutkijoiden (Svenska Lantbruksuniverisitet SLU, Karlstadt Universität) kanssa mm. kalojen telemetriatutkimuksiin ja alasvaellusongelmiin sekä kalateiden toimintaan liittyvissä kysymyksissä. Keski-Euroopan, Pohjois-Amerikan ja Venäjän suunnilla yhteistyötä ja verkostoitumista on edistetty osallistumalla kansainvälisiin symposioihin, seminaareihin ja työryhmiin. Tutkimusohjelman varsinainen tutkimus (toimintamenot ja määräaikaisten palkat) on resurssoitu pääosin ulkopuolisella rahalla, jonka määrä on vaihdellut vuosina noin euroon vuodessa. Lisäksi toimintaa on rahoitettu RKTL:n budjettivaroista noin eurolla vuodessa. Ulkopuolisesta rahoituksesta ovat vastanneet Euroopan yhteisö, Suomen valtio, kunnat, kaupungit ja maakuntaliitot sekä maa- ja metsätalousministeriö, Suomen luonnonsuojeluliiton Ekoenergia rahasto, voimayhtiöt ja Energiateollisuus ry. Lisäksi ulkopuolista rahoitusta on saatu Suomen Akatemialta, Tor ja Maj Nesslingin säätiöltä sekä Suomen Luonnonvarain Tutkimussäätiöltä. Edellä mainittujen resurssitarpeiden lisäksi tutkimusohjelman hallinnoinnissa, asiantuntijatehtävissä sekä ulkopuolisen rahoituksen omarahoitusosuuksissa RKTL:n vakituisen henkilökunnan vuotuisen työn määrä on vaihdellut 2,5 3,5 henkilötyövuoteen. 4. Keskeiset tulokset Tutkimusohjelman alkuvuosien keskeisimmät tulokset ovat esiteltynä tiivistetyssä muodossa tutkimuskehikoittain (A-C). Tuloksien lopussa hakasulkeissa olevat numerot viittaavat raportin lopussa olevaan kirjallisuusluetteloon. 1415 4.1. Vaelluskalojen palauttaminen ja kalatiet (A) VAELLUSKALOJEN PALAUTTAMINEN JA KALATIET RAKENNETUISSA JOISSA HANKKEET KESKEISET KYSYMYKSET TULOKSET LOHIEN YLISIIRROT Kemi-Ounasjoen vaelluskalakantojen palauttaminen ja kalatiet Voidaanko lohien ylisiirroilla käynnistää luonnonpoikastuotanto joen vapaana virtaavilla alueilla? Pysyvätkö ylisiirretyt kalat patojen yläpuolisilla alueilla? Luonnonpoikastuotannon käynnistäminen on mahdollista.[1] Kalojen pysyvyys siirtoalueilla on vaihtelevaa. [1,2] Ympäristöolosuhteet voivat merkittävästi haitata ylisiirtoja. [1,2] KALASTUKSEN SÄÄTELY JA TUKITOIMET Iijoen kalatiet Mitkä tekijät vaikuttavat vaelluskalakantojen elvyttämiseen? Mitä tukitoimenpiteitä tarvitaan vaelluskalakantojen elvyttämiseksi? Vaelluskalakantojen elvyttäminen edellyttää monipuolisen tukitoimenpidepaletin hyödyntämistä. [3] Tuki-istutukset ja smolttien alasvaelluskuolleisuuden vähentäminen ovat merkittäviä toimenpiteitä vaelluskalakantojen elvyttämisessä. [3] SMOLTTIEN ALASVAELLUS Oulujoen vaelluskalakannat hoitomenetelmät ja niiden kehittäminen Lohen vaelluspoikasten radiotelemetriaseuranta Iijoen vesistössä Verkostoitumalla kalatiestrategian toteutukseen Selviytyvätkö rakennettujen jokien vaelluspoikaset patojen ja patoaltaiden läpi? Mitkä tekijät vaikuttavat selviytymiseen? Miten selviytymistä voidaan parantaa? Voivatko kalatiet toimia vaelluspoikasten alasvaellusreittinä? Vaelluspoikasten alasvaelluksessa on suuria ongelmia ja niiden selviytyminen on heikkoa. [4] Padot hidastavat poikasten alasvaellusta ja ne joutuvat helposti petokalojen saaliiksi, joten niiden ohjaaminen nopeasti patojen ohitse on ensiarvoisen tärkeää. [4] Kalatiet voivat toimia myös poikasten alasvaellusreittinä, mutta poikasten ohjaaminen kalateihin on ongelmallista. 1516 Vaikuttavatko poikasten erilaiset merkintätavat niiden käyttäytymiseen? Vaikuttaako poikasien virikekasvatus niiden selviytymiseen jokivaelluksen aikana? RKTL:n työraportteja 13/2014 Kelluvat ohjausaidat ohjaavat vaelluspoikasia vain heikosti kalateihin. Poikasten merkintätavat voivat vaikuttaa vaelluksen ajoittumiseen. Virikekasvatetut lohet selviytyivät vaelluksestaan kaksi kertaa paremmin kuin tavallisesti kasvatetut lohet, mutta eivät kuitenkaan niin hyvin kuin luonnonpoikaset.[5] KALATEIDEN TOIMIVUUS Toimivatko kalatiet? Toimivatko suomalaiset kalatiet? Miten kalateiden seurantaa voidaan tehostaa? Mitkä tekijät vaikuttavat kalatien toimivuuteen? Kaloja nousee Suomessa kalateihin vaihtelevasti ja kalateiden tehokkuutta on vaikea arvioida. Kalateiden yläpuolelle tarvitaan leimautunut kalakanta. Jos kalateiden käyttäjiä ei ole, eivät kalatiet voi toimiakaan. Automaattinen VAKI-laskuri on kustannustehokas vaihtoehto kalateiden seurantaan.[6] LOHEN LIIKKEET JA HABITAATIT VOIMALAITOSTEN ALAKANAVISSA Iijoen kalatiet Kemi-Ounasjoen lohi Kymijoen vaelluskalakannat ja kalatiet Verkostoitumalla kalatiestrategian toteutukseen Miten optimoidaan kalateiden toimivuus? Mitkä ovat kalatien suuaukon sijoittamisen ja houkutusvirtaamien käytön vaikutukset? Miten voimaloiden ja kalateiden käyttö voidaan parhaiten yhdistää? Vaikuttavatko juoksutukset kalojen sijoittumiseen alakanavissa? Miten syvällä lohet yleensä uivat alakanavan eri osissa? Kalojen nousut lähelle voimalaa ovat lyhyitä, keskimäärin noin 10 min mittaisia, ja niiden määrä kasvaa lokakuussa kutuajan lähestyessä. [7,8] Isoilla juoksutuksilla päivällä kalat nousevat lähelle voimalaitoksia ja yöaikaan pienillä virtaamilla kalat laskeutuvat alakanavien alaosaan. [7,8] Kalatien suuaukon optimaalisin sijoituspaikka on useimmiten lähellä voimalaa. [9] Houkutusvirran suurentaminen parantaa kalatien toimintaa. [9] Juoksutukset vaikuttavat nousukalojen sijoittumiseen alakanavissa. Alempana alakanavassa kalat uivat lähellä pohjaa, mutta voimalaitoksen lähellä kalat uivat noin 1-4 metrin syvyydessä. 1617 4.2. Valuma-alueen maankäyttö, uomakunnostukset ja kalakannat (B) JOKIKUNNOSTUKSET JA VALUMA-ALUEIDEN MAANKÄYTTÖ HANKKEET KESKEISET KYSYMYKSET TULOKSET JOKIEN UOMAKUNNOSTUKSET Uittoperattujen jokien kunnostusten vaikutukset Mikä on uomakunnostuksien vaikutus lohikalojen poikasille soveltuvaan habitaatin määrään, poikasten tiheyksiin sekä poikasten menestykseen? Onko uomakunnostuksilla havaittavaa vaikutusta jokien eliöstöön pitkällä aikavälillä? Miten uomakunnostukset vaikuttavat vieraisiin kalalajeihin? Onko uomakunnostuksissa käytetyissä materiaaleissa eroja niiden tehokkuuden suhteen? Pysyvätkö uomakunnostuksissa tehdyt rakenteet uomissa? Kunnostusten tuloksiin vaikuttavat sekä paikalliset että laaja-alaiset tekijät. Kunnostuksen vaikutus taimentiheyksiin on vähäistä, jos valuma-alueen maankäyttö aiheuttaa ongelmia vesistössä. [10,11,34] Uomakunnostettujen jokien taimenkantojen elpyminen on jokikohtaista. [11] Uomakunnostukset suosivat kotimaisia kalalajeja, mutta myös vieraslajit voivat hyötyä kunnostuksista. [12] Lohikalojen palauttamiseen tähtäävillä uomakunnostuksilla ei ole vaikutusta jokien pohjaeläinyhteisöihin. [13,34] Kunnostusmateriaalina puu on tehokkain, mutta lisättävän puun määrä tulee olla huomattavan korkea. [14,39] Kunnostukset eivät lisää riittävästi lohikalojen poikashabitaattia. [15,16,39] Jokiuoman pohjarakenteen monimuotoisuus edistää taimenen poikasten talviaikaista selviytymistä. [16,39] Uomakunnostuksissa tehdyt rakenteet pysyvät uomissa hyvin ja lisäävät uomien monimuotoisuutta pitkällä aikavälillä. 1718 JOET JA VALUMA-ALUEET Kiintoaineen aiheuttamat biologiset ja fysikaaliset muutokset virtavesissä Miten purojen valuma-alueella toteutetut metsäojitukset vaikuttavat jokivesistöjen monimuotoisuuteen ja taimenen mädin elossasäilyvyyteen? Miten vesistössä kulkeutuva kiintoaine vaikuttaa taimenen varhaisvaiheisiin? Miten ilmastomuutoksen aiheuttamat virtaamavaihtelut vaikuttavat kiintoaineen kulkeutumiseen, pohjaeläimistöön sekä jokien toimintaan? Esiintyykö simppukalojen ja taimenen eri ikäluokkien välillä kilpailua käytettävissä olevista resursseista? Metsäojituksien yhteydessä toteutetut vesiensuojelutoimenpiteet pidättävät kiintoainetta riittävän tehokkaasti ja vaikutuksia eliöstöön ei havaittu. [17,34] Kiintoaine heikentää taimenen mädin elossasäilyvyyttä sekä hidastaa poikasten kehitystä soraikon sisällä, jolloin vaikutuksia voidaan nähdä vielä myöhemmissäkin elinkierron vaiheissa. [18,34] Virtaamatasojen vaihtelu ja hiekan määrä häiritsevät jokien eliöyhteisöjä ja niiden toimintaa. Simput eivät kilpaile taimenen poikasien kanssa samoista resursseista. Sen sijaan taimenen 1-vuotiaat poikaset aiheuttivat 0-vuotiaiden poikasten siirtymisen heikommille alueille, muutoksen ravinnonlähteessä sekä kasvun heikentymistä. [19] JOKIEN VIRTAAMAN VUOROKAUSISÄÄNNÖSTELY Virtaaman vrk-säännöstelyn vaikutus lohen poikasten menestykseen Miten vuorokausisäännöstely heijastuu lohikalojen poikasten kasvuun ja energian käyttöön? Kesäaikaan säännöstely heikentää poikasten kasvua ja alentaa rasvapitoisuutta sekä kasvattaa niiden liikkumista. Talvisaikaan vastaavia muutoksia ei havaittu. LOHIKALAT JA RAAKKU Kainuun Helmenkalastajat Minkälainen on taimen- ja raakkukantojen nykytila Hyrynsalmen reitillä? Hyrynsalmen reitiltä löydettiin taimenia 20 joesta ja raakkuja 9 joesta. Esiintymien tiheyksissä on suuria eroja. OULANGAN VILLI TAIMEN Oulangan villi taimen Minkälainen on Oulangan taimenen nykytila? Milloin ja minne Oulangan taimen vaeltaa ja missä ne lisääntyvät? Pääosa v Venäjän Pääjärveltä Ala-Oulankajokeen nousseista ja merkityistä taimenista saapui kesän aikana Suomen puoleisiin Kitka-, Kuusinki- ja Oulankajokeen. 1819 4.3. Vaelluskalojen palauttamisen yhteiskunnalliset ja taloudelliset edellytykset (C) VAELLUSKALOJEN PALAUTTAMISEN SOSIOEKONOMISET EDELLYTYKSET HANKKEET KESKEISET KYSYMYKSET TULOKSET VAIKUTUSTEN ARVIOINTI, ARVOTTAMINEN JA INTRESSIEN YHTEENSOVITTAMINEN Monitavoitearviointi Iijoen vaelluskalakantojen palauttamisen tukena Monitavoitearviointi Mustionjoen kunnostuksessa -simpukka- ja lohikantojen elvyttämisvaihtoehtojen arviointi Mitkä ovat vaelluskalojen palauttamisen vaihtoehdot ja niiden vaikutukset? Mitkä ovat niiden hyödyt ja haitat? Millaisia eri tavoitteita ja näkökulmia liittyy vaelluskalojen palauttamiseen? Kalateitä puoltavat vaelluskalojen elinkierron palautuminen, vesienhoidon tavoitteiden saavuttaminen sekä vaikutukset paikallisidentiteettiin, kalastusmatkailuun ja alueen vetovoimaisuuteen. [20] Palauttamishankkeen suurimmat epävarmuudet liittyvät Itämeren tilan kehitykseen ja kalastuksen säätelyyn. [20] Sidosryhmien palautteen perusteella hankkeen osallistumis- ja oppismisprosessissa onnistuttiin hyvin tunnistamalla keskeiset näkemyserot ja niiden syyt. [20] Lopputuloksena on eri osapuolten tavoitteiden parempi ymmärtäminen, mikä auttaa ratkaisujen löytämisessä Iijoen lisäksi muillakin rakennetuilla joilla. [20] Ekosysteemipalvelunäkökulma vaelluskalojen palauttamisessa on lupaava arvioinnin lähestymistapa. [21] Vesistön tilaan liittyviä vaikutuksia pidettiin merkittävämpinä kuin sosioekonomisia vaikutuksia. [22] Merkittävimpinä vaikutuksia pidettiin lohelle, meritaimenelle, jokihelmisimpukalle, ekologiselle tilalle ja vesivoimantuotannolle. [22] Ilman kustannuksia kannatettiin eniten vaihtoehtoa, jossa hyödynnetään eri toimenpiteiden laajamittaista toteutusta. [22] Suurimmat näkemyserot ovat vaikutuksista vesivoimantuotannon imagoon ja talouteen. Hankkeen hyötyihin ja toimenpiteiden toteutettavuuteen liittyy paljon epävarmuutta. [22] 1920 INSTITUTIONAALISET, POLIITTISET JA OIKEUDELLISET KYSYMYKSET Kalastuksen sääntelyn edellytykset ja toimintamallit rakennetuilla vaelluskalajoilla Miten kalastusjärjestelyt toteutetaan joen eri osilla kalateiden toimiessa? Biologinen esiselvitys on tehty (kts. A-osio) ja sosiologinen osuus on suunnittelussa. EKOSYSTEEMI-PALVELUT Iijoen kalastusmatkailu ja aluetaloudelliset vaikutukset Iijoen lohikannan palauttamistoimien hyödyt virkistyskalastajille Merikarvianjoen ekosysteemipalvelut Mitkä ovat kalastusmatkailun suorat aluetaloudelliset vaikutukset Iijoen valuma-alueella? Miten kalastuskokemus kytkeytyy paikalliseen joki- ja meriluontoon, kulttuuriin ja sosiaalisiin suhteisiin? Kalastusmatkailijat kuluttivat keskimäärin 131 /matka (v. 2009). [23] Välitön matkailutulo oli n. 1,2 m (sis. ALV 22 %) ja välitön työllisyys oli 5 htv. [24,25] Nykyistä tilannetta kannatti < 10 % vastaajista, kalatievaihtoehtoa 85 % ja lohen ylisiirtoja ja istutuksia 5 % vastaajista. [25) Luontaisesti uudistuvan lohikannan palauttamista pidettiin hyvin tärkeänä. [25] Mikäli palautushanke toteutettaisiin osittain kalastajille kohdistuvien hoitomaksujen avulla, maksuvalmius olisi keskimäärin 25,6 / vuosi. [25] Tulosten perusteella lohikannan palauttaminen Iijokeen tuottaisi seuraavan kymmenen vuoden aikana vähintään miljoonan euron suuruisen hyödyn lisäyksen Iijoen alueella vuonna 2009 kalastaneille ulkopaikkakuntalaisille. Lohen palauttamisen hyöty on todennäköisesti merkittävästi suurempi, koska arviosta puuttuvat paikallisten asukkaiden arvostukset. Lisäksi lohikannan palauttaminen toisi Iijoen alueelle myös sellaisia kalastajia, jotka eivät käy siellä nykyisin. [25] Säännöstely ja veden korkeusvaihtelut vaikuttavat kalastajien aktiivisuuteen Merikarvianjoella. [26] Kirjolohen saalisvarmuus on suuri vetonaula, mutta erikoiskalastajia houkuttelevat ensisijaisesti lohi ja meritaimen. [25,26] Merikarvianjoella vallitsee vahva yhteisöllisyys, mikä on edistänyt kalastusmatkailun edellytyksiä (istutukset, infrastruktuuri). [25,26] 2021 5. Tiedotus- ja julkaisutoiminta Tutkimusohjelman tärkeimpänä tiedotuskanavana toimivat verkkosivut (http://www.rktl.fi/kala/rakennetut_joet/), jonne on koottu perustiedot kaikista ohjelman hankkeista. Lisäksi ohjelman ajankohtaisista asioista on lähetetty kotimaisille toimijoille ja yhteistyökumppaneille kaksi erillistä RKTL:n sähköistä uutiskirjettä, ensimmäinen syksyllä 2012 ja toinen keväällä Rakennettujen jokien tutkimusohjelma käynnistettiin virallisesti vuonna Tätä edeltävänä vuonna Rakennettujen jokien käynnissä olleita hankkeita hallinnoitiin silloisen organisaation Kalantutkimusyksikön Rakennettujen jokien hankeryhmässä. Tästä syystä tutkimusohjelmassa tuotettuja julkaisuja sekä mediaesiintymisiä on pääasiallisesti seurattu vuodesta 2010 lähtien. Tutkimusohjelma on ollut alkuvuosien aikana hyvin esillä erilaisissa kotimaisissa medioissa (painettu media, radio- ja tvhaastattelut). Median kiinnostus ohjelmaa kohtaan on jatkuvasti kasvanut (Kuva 6) ja tullee vielä kasvamaankin viimeisten vuosien aikana tutkimusohjelman tullessa tutummaksi median edustajille. Kuva 6. Tutkimusohjelman esitelmät, julkaisut ja mediaesiintymiset vuosittain eroteltuna. Myös kirjallinen julkaisutoiminta on ollut tutkimusohjelmassa aktiivista. Neljän ensimmäisen toimintavuotensa aikana tutkimusohjelma on tuottanut 27 tieteellistä vertaisarvioitua julkaisua, 17 muuta tieteellistä julkaisua (kokousabstraktit ja niiden laajennetut versiot) sekä 27 kotimaista raporttia (Liite 1, Taulukko 1). Julkaisujen lisäksi tutkimusohjelmaan liittyviä suullisia kotimaisia esitelmiä on pidetty 66 ja kansainvälisiä 67 kappaletta (Kuva 7, Liite 1, Taulukko 1). 21 Näytä lisää
Kansallinen kalatiestrategia Valtioneuvoston periaatepäätös 8.3.2012
Kansallinen kalatiestrategia Valtioneuvoston periaatepäätös 8.3.2012 Tiivistelmä Maa- ja metsätalousministeriö käynnisti kansallisen kalatiestrategian valmistelun asettamalla 2.10.2009 laajapohjaisen kehittämisryhmän. Lisätiedot Kalatiestrategian taustaselvitykset 90(1-2012)
Kalatiestrategian taustaselvitykset 90(1-2012) Kalatiestrategian taustaselvitykset Tapio Sutela, Timo P. Karjalainen, Aki Mäki-Petäys, Anne Laine, Jouni Tammi, Mikko Koivurinta, Panu Orell & Pauliina Louhi Lisätiedot Pielisen Järvilohi ja Taimen 2008 2010 -hanke Loppuraportti
Pielisen Järvilohi ja Taimen 2008 2010 -hanke Loppuraportti 31.8.2010 Pikes Oy Mirko Laakkonen Sisältö TIIVISTELMÄ... 1 1. RAPORTOINTIKAUSI... 2 2. PROJEKTIN PERUSTIEDOT... 2 3. PROJEKTIN TOTEUTTAJAN TIEDOT... Lisätiedot Kalasta elinvoimaa Kehittämisstrategia 2014-2020
Kalasta elinvoimaa Kehittämisstrategia 2014-2020 1. Tiivistelmä Kainuun ja Koillismaan Kalaleader strategiaa toteutetaan 12 kunnan alueella Kainuussa, Pohjois-Pohjanmaalla ja Lapissa. Strategian hallinnoijana Lisätiedot Etelä-Savon virtavesien kalataloudellinen kunnostusohjelma 85(2-2008)
Etelä-Savon virtavesien kalataloudellinen kunnostusohjelma Kala- ja riistahallinnon julkaisuja 2 2008 Etelä-Savon virtavesien kalataloudellinen kunnostusohjelma 85(2-2008) KALA- JA RIISTAHALLINNON JULKAISUSARJA Lisätiedot Vesijärvi-ohjelma. Vesijärven ja läheisten pienten järvien hoitoa palveleva toiminta vuosina 2008-2011
1 Vesijärvi-ohjelma Vesijärven ja läheisten pienten järvien hoitoa palveleva toiminta vuosina 2008-2011 2 SISÄLLYS 1. HOITO-OHJELMAN LÄHTÖKOHDAT... 6 1.1. Ohjelman tarkoitus ja tavoitteet... 6 1.2. Yhteistyö Lisätiedot Hakemus 1 (7) HAKEMUS MONTAN JA PYHÄKOSKEN VESIVOIMALAITOSTEN EKOENERGIA- KELPOISUUDEN TOTEAMISEKSI
Hakemus 1 (7) Renewable Energy / Seppo Partonen 22.04.2015 FORTUM POWER AND HEAT OY HAKEMUS MONTAN JA PYHÄKOSKEN VESIVOIMALAITOSTEN EKOENERGIA- KELPOISUUDEN TOTEAMISEKSI Fortum Power and Heat Oy hakee Lisätiedot Miten väistämättömään ilmastonmuutokseen. Yhteenveto suomalaisesta sopeutumistutkimuksesta
Miten väistämättömään ilmastonmuutokseen voidaan varautua? Yhteenveto suomalaisesta sopeutumistutkimuksesta eri toimialoilla 62011 Miten väistämättömään ilmastonmuutokseen voidaan varautua? - yhteenveto Lisätiedot Kansallinen ilmastonmuutokseen sopeutumissuunnitelma 2022
Kansallinen ilmastonmuutokseen sopeutumissuunnitelma 2022 52014 Kansallinen ilmastonmuutokseen sopeutumissuunnitelma 2022 Valtioneuvoston periaatepäätös 20.11.2014 Maa- ja metsätalousministeriö 2014 Julkaisun Lisätiedot MUUTOKSEN VUOSI 2014. Vuosikertomus
MUUTOKSEN VUOSI 2014 Vuosikertomus KEMIJOKI OY:N ESITTELY OLEMME SUOMEN MERKITTÄVIN VESI- JA SÄÄTÖVOIMAN TUOTTAJA VESIVOIMA ON Suomen tärkeintä uusiutuvaa sähköntuotantoa. Tuotamme noin kolmanneksen maamme Lisätiedot Konneveden koskien taimenkannan hoito- ja kalastussuunnitelma
Konneveden koskien taimenkannan hoito- ja kalastussuunnitelma Pentti Valkeajärvi, Jukka Syrjänen ja Petri Heinimaa Konneveden kalatutkimus ry 2013 SISÄLTÖ 1. Johdanto 3 2. Suunnitelma-alueen kuvaus 4 3. Lisätiedot Lohi ja taimen Oulujärvellä 2030? Selvitys Oulujärveen laskevien vesistöjen vaelluspoikastuotantopotentiaalista
Lohi ja taimen Oulujärvellä 2030? Selvitys Oulujärveen laskevien vesistöjen vaelluspoikastuotantopotentiaalista Matti Havumäki 15.3.2010 Suomen vesistöpalvelu osk. Siltamäenkatu 21, 15300 LAHTI Y tunnus: Lisätiedot Valtakunnalliset iktyonomipäivät Helsingissä kokoushotelli Rantapuisto 29.-30.11.2006
Valtakunnalliset iktyonomipäivät Helsingissä kokoushotelli Rantapuisto 29.-30.11.2006 2 Osallistujat Aaltonen Jussi Lounais Suomen kalastusalue Aulaskari Harri Uudenmaan ympäristökeskus Böhling Paula Tutkimusviestintä Lisätiedot Kalastusmatkailun kehittämisen valtakunnallinen toimenpideohjelma 2008 2013
Kalastusmatkailun kehittämisen valtakunnallinen toimenpideohjelma 20082013 2 2008 Kalastusmatkailun kehittämisen valtakunnallinen toimenpideohjelma 20082013 Maa- ja metsätalousministeriö 2/2008 Julkaisun Lisätiedot Poliittinen hirvi yhteiskuntatieteellisen hirvitutkimuksen haasteet
ISBN 978-951-40-2037-7 (PDF) ISSN 1795-150X Poliittinen hirvi yhteiskuntatieteellisen hirvitutkimuksen haasteet Sauli Härkönen ja Juha Hiedanpää (toim.) www.metla.fi Metlan työraportteja / Working Papers Lisätiedot Kalatalouden tulevaisuus Keitä olemme ja mitä meille kuuluu?
KALA- JA RIISTARAPORTTEJA nro 331 Jukka Laitinen Asmo Honkanen Jyrki Kettunen Juha Koskela Tarja Meristö Kalatalouden tulevaisuus Keitä olemme ja mitä meille kuuluu? Helsinki 2004 Julkaisija Riista- ja Lisätiedot APAJA. Ilmastonmuutoksen nopeus pitää tutkijat varpaillaan. Merimetsot ja kalatalous monitieteinen ongelmakenttä. Ilves valtaa uusia elinpiirejä
APAJA Riista- ja kalatalouden tutkimuslaitoksen asiakaslehti 1/2008 Ilmastonmuutoksen nopeus pitää tutkijat varpaillaan Merimetsot ja kalatalous monitieteinen ongelmakenttä Ilves valtaa uusia elinpiirejä Lisätiedot PERÄMEREN RANNIKON KALATALOUSSTRATEGIA 2014-2020
PERÄMEREN RANNIKON KALATALOUSSTRATEGIA 2014-2020 Oulun Seudun Leader Perämeren kalatalousyhteisöjen liitto ry Perämeren rannikon kalatalousryhmä Luonnos 10.6.2014 Sisällysluettelo 1 JOHDANTO 2 TOIMINTA-ALUE Lisätiedot KAAKON JOKITALKKARI HANKE
KAAKON JOKITALKKARI HANKE Etelä-Karjalan kalatalouskeskus ry/kymenlaakson kalatalouskeskus ry - Kaakkois-Suomen vesistöjen lohikalakantojen säilymiseen ja elvyttämiseen kohdistettu hanke - HANKESUUNNITELMA Lisätiedot Luonto- ja elämysmatkailu - elinkeinon edellytykset
KALA- JA RIISTARAPORTTEJA nro 352 Anna-Liisa Toivonen Juhani Kettunen Asmo Honkanen Jarkko Saarinen Luonto- ja elämysmatkailu - elinkeinon edellytykset Esiselvitys tutkimusaiheista Helsinki 2005 Julkaisija Lisätiedot Vaikuttavuutta ymparistotutkimukseen. Maj ja Tor Nesslingin säätiön toiminnan arviointi
Vaikuttavuutta ymparistotutkimukseen Maj ja Tor Nesslingin säätiön toiminnan arviointi Vaikuttavuutta ymparistotutkimukseen Maj ja Tor Nesslingin säätiön toiminnan arviointi Katri Haila, Riitta Kettunen, Lisätiedot Kaakon jokitalkkari hanke
Kaakon jokitalkkari hanke VUOSIRAPORTTI 2014 Etelä-Karjalan kalatalouskeskus ry Kymenlaakson kalatalouskeskus ry 2 SISÄLLYSLUETTELO 1 HANKKEEN TOIMIALUE JA TOTEUTTAJAORGANISAATIOT 4 2 HANKKEEN KESKEINEN Lisätiedot Suomenlahden lohi-istutusten kannattavuus
KALA- JA RIISTARAPORTTEJA nro 372 Tiia Jyräsalo Markku Ollikainen Suomenlahden lohi-istutusten kannattavuus Helsinki 2005 Julkaisija Riista- ja kalatalouden tutkimuslaitos KUVAILULEHTI Julkaisuaika Joulukuu Lisätiedot MÄTI-ISTUTTAJAN OPAS LOHIKALOJEN ISTUTTAMINEN WHITLOCK-VIBERT -MÄTIRASIOISSA -KOKEMUKSIA JA OHJEITA VIRTAVESIEN HOITOYHDISTYS
MÄTI-ISTUTTAJAN OPAS LOHIKALOJEN ISTUTTAMINEN WHITLOCK-VIBERT -MÄTIRASIOISSA -KOKEMUKSIA JA OHJEITA AKI JANATUINEN SAMPO VAINIO VIRTAVESIEN HOITOYHDISTYS 2014 - 2 - Alkusanat Suomessa Itämereen laskevien Lisätiedot Alueellisen innovaatiopolitiikan haasteita. Tutkimustulosten tulkintaa
Alueellisen innovaatiopolitiikan haasteita Tutkimustulosten tulkintaa Alueiden kehittäminen 16/2004 SISÄASIANMINISTERIÖN JULKAISU 16/2004 Alueiden kehittäminen ISSN: 1236-2840 ISBN: 951-734-674-3 (nid.) Lisätiedot Paikallinen turvallisuussuunnittelu. Prosessi tutuksi ja ideoita työn kehittämiseen kunnissa
Paikallinen turvallisuussuunnittelu Prosessi tutuksi ja ideoita työn kehittämiseen kunnissa 1 Tämä julkaisu on tarkoitettu erityisesti Sinulle, joka osallistut paikalliseen, seudulliseen tai maakunnalliseen Lisätiedot Liisa Kytölä, Keimo Sillanpää, Tommi Ålander ja Valo Ruottinen ETELÄ-SAVON MAASEUDUN KEHITTÄMISSUUNNITELMAN 2007-2013 ARVIOINTI SELVITYKSIÄ
SELVITYKSIÄ: 46 Liisa Kytölä, Keimo Sillanpää, Tommi Ålander ja Valo Ruottinen ETELÄ-SAVON MAASEUDUN KEHITTÄMISSUUNNITELMAN 2007-2013 ARVIOINTI SELVITYKSIÄ RESEARCH PAPERS 1 Etelä-Savon maaseudun kehittämissuunnitelman Lisätiedot Suomen vesiviljelyn ympäristösäätely ja sen kehittämistarpeet
Suomen vesiviljelyn ympäristösäätely ja sen kehittämistarpeet Unto Eskelinen, Jouni Vielma, Markus Kankainen ja Jari Setälä Riista- ja kalatalouden tutkimuslaitos, Helsinki 2014 Julkaisija: Riista- ja Lisätiedot Soiden ja turvemaiden ekosysteemipalvelujen arviointi ja arvottaminen (SuoEko-hanke) Loppuraportti
19.3.2013 1 Soiden ja turvemaiden ekosysteemipalvelujen arviointi ja arvottaminen (SuoEko-hanke) Loppuraportti Suomen ympäristökeskus Pellervon taloustutkimus Metsätalouden kehittämiskeskus Tapio Institute Lisätiedot Suomen ympäristökeskuksen toimintakertomus ja tilinpäätöslaskelmat
SUOMEN YMPÄRISTÖKESKUKSEN RAPORTTEJA 9 2015 Suomen ympäristökeskuksen toimintakertomus ja tilinpäätöslaskelmat vuodelta 2014 Harri Juvonen, Eija Järvinen (toim.), Lea Kauppi, ja Oili Soinisalo Suomen ympäristökeskus Lisätiedot 2016 © DocPlayer.fi Yksityisyyskäytäntö | Palveluehdot | Palaute